# Referat Af møde i bestyrelsen for SOSU Esbjerg d. 13. september 2022 kl. 15.00-17.00

**Deltagere:**

Johnny Søtrup, formand

Ruth Nykjær, næstformand

Charlotte Mose

Pia Niemann Damtoft

Tina Agergaard Hansen

Sabrina Bech Røn

Christina Klarskov Arnsbæk

Lilja Snorradottir

Kenneth Pihl

Afbud:   
Josephine Nordbeck Bertelsen

**Sekretariat:**Lisbeth Nørgaard, Direktør

**Øvrige deltagere:**Claus Larsen, Leder af Økonomi, HR og Skolens bygnings- og servicedrift

Formanden indledte mødet med at byde velkommen til ny medarbejderrepræsentant: Kenneth Pihl og ny elevrepræsentant: Josephine Nordbeck Bertelsen, som dog havde meldt afbud til dagens møde.

1. **Godkendelse af dagsorden**

Dagsorden blev godkendt.

1. **Godkendelse af referatet fra mødet den 21. september 2022**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af perioderegnskab for 3.kvartal 2022

Økonomilederen gennemgik perioderegnskabet.

Regnskabet udviser et positivt resultat på 0,4 mio.kr. sammenholdt med et budgetteret negativt resultat for samme periode på 1,0 mio.kr. Årsagerne til det forbedrede resultat på ca. 1,4 mio.kr. skyldes hovedsagelig en øget indtægt på 1,2 mio.kr. og en lidt lavere udgift end forventet.

Aktiviteten anses for værende tilfredsstillende og den reviderede budgetterede samlede årsaktivitet forventes indfriet.

Det skønnes, at det samlede årsværksforbrug i 2022 vil ligge tæt på det budgetterede ved årets udgang.

Der må i forbindelse med årsregnskabet forventes en regulering for ikke-realiseret kurstab på ca. 3,3 mio. kr., der vil påvirke årsresultatet

Bestyrelsen havde ingen bemærkninger til det fremlagte perioderegnskab, som blev godkendt.

Bilag: 3.1. Perioderegnskab pr. 30.september 2022

1. **Vedligeholdelsesplan**

4.1 Ajourført løbende vedligeholdelsesplan

Jfr. gældende regler skal der hvert år udarbejdes en 10-årig vedligeholdelsesplan for skolens bygningsmasse.

Økonomilederen gennemgik vedligeholdelsesplanen.

De samlede udgifter over 10-års perioden forventes at være ca. 12 mio.kr., hvilket er lidt lavere end sidste år.

Den mest mærkbare ændring er i forhold til 2023, hvor udgiften skønnes ca. 0,5 mio.kr. højere end sidste år. Det skyldes renoveringsprojekter af taget.

Bestyrelsen godkendte det fremlagte forslag til vedligeholdelsesplan 2023-2032.

Bilag 4.1 Forslag til vedligeholdelsesplan 2023-2032

1. **Budgetforslag 2023**

5.1 Gennemgang af forslag til budget for 2023

Økonomilederen gennemgik forslaget til budgettet for 2023.

Forslaget er udarbejdet ud fra forslaget til Finansloven 2023. Denne endelige Finanslov for 2023 forventes først vedtaget i 2023.

Forudsætninger der er indarbejdet i budgetforslaget, er bl.a. en videreførelse af kvalitetspuljer, en fremskrivning på bygningstaxameteret på 7,8% og øvrige taxametre på 3,9% samt en udfasning af praktikvejledningspuljen.

Lønomkostningerne er fremskrevet med 2,60% (overenskomsten), og der er indarbejdet omkostninger til vedligeholdelse af og investering i institutionens bygningsmasse så standarden bevares iht. Vedligeholdelsesplanen. Endelige er der taget udgangspunkt i Taxameterkatalog som følge af Forslag til Finansloven 2023.

Der forventes et fald i omsætningen svarende til en nedgang i aktiviteten på i alt 30 årselever.

Samlet set udviser forslaget til budget 2023 et årsresultat på minus kr. 1,6 mio. kr.

Budgettet er lavet på baggrund af forslag til finansloven og en negativ udvikling i elevoptaget.

Der er en vis usikkerhed i forhold til begge parametre:

Der kan ske ændringer i forudsætningerne, når den endelige finanslov foreligger.

Den negative udvikling i elevoptaget sker trods ihærdig rekrutteringsaktivitet, men da optaget også er konjunktur afhængig, kan søgningen til uddannelserne hurtig ændre sig.

Det er derfor bestyrelsens opfattelse, at der aktuelt ikke skal ske tilpasninger herunder personalereduktioner, men at man afventer udviklingen for 1.kvartal 2023.

Bestyrelsen drøftede herefter forskellige muligheder for at øge elevgrundlaget og reducere omkostningerne (tilpasninger/personalereduktion). Muligheder som direktøren kvitterede for og som vil indgå i overvejelserne, hvis det bliver nødvendigt.

Bestyrelsen godkendte det fremlagte forslag til budget 2023.

Bilag 5.1 Forslag til Budget 2023 på baggrund forslag til finanslov 2023

1. **Orientering ved direktøren**

6.1 Demokratiets Dag

Afholdt på skolen den 11.november. Dagen var arrangeret af Dansk Ungdoms Fællesråd og de sørgede for et spændende program, hvor det handlede om at deltage aktivt i demokratiet. Formanden for Fagorganisationernes Hovedorganisation Lizette Risgaard deltog også, ligesom en række ungdomspolitikere var med til at facilitere workshops og deltage i den afsluttende paneldebat.

6.2 Kvalitet i uddannelserne

Der pågår aktuelt et arbejde i Danske SOSU-skoler om fælles afsæt for kvalitetsmålinger og – udvikling. Der arbejdes på et fælles system for ”data drevet uddannelser” (ACCOBAT)

6.3 Styrket samarbejdet med kommuner på det pædagogiske område

Skolen har gennem længere tid arbejdet på at skabe et forum med direktører/chefer på det pædagogiske område i kommunerne. Der er nu udarbejdet kommissorium, som alle parter har godkendt. Møder for 2023 er fastlagt.

6.4 Skole- og institutionsplan

Aktuelt er skolen ved at evaluere ”Skole og institutionsplanen for 2022”. Evalueringen inddrager alle lærere. En ny ”Skole og institutionsplan for 2023” forventes klar i januar.

6.5 Ansøgning om ny Arbejdsmarkedsuddannelse (AMU); OP-hjælper/OP-assistent

Sydvestjysk Sygehus efterspørger personale, som kan varetage en del at de OP opgaver, som i dag primært varetages af operationssygeplejersker. Dette behov deles af sygehusene i Region Midt samt af Rigshospitalet. Skolen har derfor ansøgt om en ny AMU-uddannelse.

Uddannelsen består af 2 moduler. Grundmodulet henvender sig til serviceassistenter, portører og social- og sundhedsassistenter. Overbygningsmodulet retter sig mod social- og sundhedsassistenter.

1. **Orientering ved formanden og andre bestyrelsesmedlemmer**

Ingen orienteringer

1. **Skolens bygningskapacitet**

8.1 Udvidelse af skolens bygningskapacitet

Status på processen vedr. udvidelse af skolens kapacitet.

Formanden gav en kort orientering om processen indtil nu.

Den aktuelle status er, at skolen har haft endnu et møde med Esbjerg Kommune i forhold til at finde en løsning om enten køb af Gjesing Fritidscenter eller en nybygget skole.

Det er vurderingen, at alle muligheder for at bygge en helt ny skole er afsøgt, og at det ikke er muligt at finde en løsning, som økonomisk er holdbar for skolen. Esbjerg Kommune arbejder dog fortsat på en mulighed for, at dette kan lykkes. Kommunen har lovet en tilbagemelding vedr. denne mulighed omkring årsskiftet.

Formanden gav udtryk for, at det er en klar forventning fra skolens side om, at der findes en løsning inden for meget kort tid.

1. **Skolens Strategi 2025**

9.1 Gennemgang af aktiviteter relateret til de fire spor i strategien

Der blev givet en kort status på udvalgte områder fra de fire spor i Strategi 2025.

Bestyrelsen drøftede enkelte områder, og gav udtryk for tilfredshed med de strategiske indsatser.

1. **Resultatlønskontrakt for 2022 / 2023**

10.1 Beslutning om procedure for afrapportering af direktørens resultatlønskontrakt 2022

Det foreslås, at formandskabet sammen med direktøren drøfter afrapporteringen og at formandskabet på baggrund heraf på mail udsender forslag til bestyrelsen om fastsættelse af i hvilken grad resultatlønskontrakten er opfyldt. Når bestyrelsen har drøftet/godkendt dette indsendes udmøntningen til ministeriet.

Bestyrelsen godkendte ovennævnte procedure.

10.2 Beslutning om procedure for indgåelse af resultatlønskontrakt for direktøren 2023

Mulige emner til næste års resultatkontrakt for direktøren kan ses i bilag 10.2

Det foreslås, at formandskabet på baggrund af drøftelse med direktøren udarbejder direktørens resultatlønskontrakt for 2023. Inden kontrakten endelig indgås sendes den pr. mail til kommentering i bestyrelsen. Kontrakten skal indgås inden 1.marts 2023.

Bestyrelsen godkendte de mulige emner til næste års resultatkontrakt og godkendte ligeledes den foreslåede procedure.

Bilag 10.2 Mulige emner til resultatkontrakt for direktøren

1. **Uddannelserne**

11.1 Orientering fra de lokale uddannelsesudvalg (LUU)

Udvalgte områder som blev drøftet på LUU møderne

|  |  |  |
| --- | --- | --- |
| SOSU | PA | AMU |
| Digital uddannelsesbog  Status på dimensionering  VTU (Virksomhedstilfredshed)  Samarbejdsaftale om elever med behov for særligt fokus | Status på GF2 PA-kvoten  Lærepladsopsøgende arbejde  VTU (Virksomhedstilfredshed) | Udbudspolitik 2023  Forlængelse af trepartsaftalen  Udbud 2023  Rekrutteringsindsats, nye forløb  Ansøgning om nye AMU- uddannelser i ”Compassion”. |

Direktøren gav en kort orientering af områderne.

Bestyrelsen ønsker fremover en mere udførlig beskrivelse/referat af indholdet på møderne.

11.2 Virksomhedstilfredshedsundersøgelse (VTU) 2022

Skolen har i efteråret gennemført den obligatoriske virksomhedstilfredsundersøgelse.

Den gennemsnitlige tilfredshed ligger på 8,5, hvilket er en lille fremgang fra sidste år (8,4).

Der er generelt en høj tilfredshed hos virksomhederne med samarbejdet med skolen.

Hele rapporten kan læses på skolens hjemmeside:

<https://www.sosuesbjerg.dk/media/4563/vtu-rapport-2022-02-11-22.pdf>

1. **Institutionen**

12.1 Sygefravær 1.halvår 2022

Statistikken viser en stigning i sygedage. Det gennemsnitlige antal sygedage pr. ansat excl. 21 sygedage samt §56 er steget fra 0,62 i 1. halvår af 2021 til 3,16 i 1.halvår 2022.

Direktøren redegjorde for det øgede sygefravær. Der har især været en del ”post-corona” sygdom og influenza, men også langtidssygemeldinger har haft betydning.

Udviklingen følges og drøftes også i skolens samarbejdsudvalg.

Bilag 12.1 Sygefraværsstatistik pr. 30.6.2022

12.2 Udbudspolitik 2022 (AMU)

I 2023 forventer skolen bl.a.:

* et stigende behov for uddannelse og efteruddannelse af personale i 2023.
* et stigende behov for mobilitet mellem AMU-systemet og det ordinære uddannelsessystem.
* at udbyde stadigt flere fjernundervisningsforløb i regi af AMU.
* i samarbejde med regionens øvrige 3 SOSU-skoler samt UC´erne at udbyde akademi-uddannelse i henholdsvis sundhedspraksis, demens, pædagogik og kommunikation.
* fortsat at have attraktive efteruddannelsestilbud til PA´er såvel som ikke uddannet personale indenfor den pædagogiske sektor.

Samlet set forventer SOSU Esbjerg, at aktivitetsniveauet på AMU-området i 2023 vil være på ca. 40 – 45 årselever.

Bestyrelsen godkendte Udbudspolitikken 2023.

Bilag 12.2 SOSU Esbjerg - udbudspolitik 2023.

1. **Bestyrelsesmøder i 2023**

13.1 Forslag til møder i 2023:

Torsdag den 23.marts (revisoren deltager)

Onsdag den 14.juni

Tirsdag den 12.september

Onsdag den 13.december

Alle møder foregår fra kl. 15.00 – 17.00

Ovennævnte forslag blev godkendt.

Beslutningen om at gennemføre et bestyrelsesseminar i 2023 udsættes til et senere møde.

1. **Eventuelt**

**Referent:** Mogens Schlüter

Dato: 13.december 2022

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Sabrina Bech Røn |
| Charlotte Mose | Pia Niemann Damtoft |
| Kenneth Pihl | Lilja Snorradottir |
| Josephine Nordbeck Bertelsen | Christina Klarskov Arnsbæk |